КРИТЕРИЙ ЗА ВЪЗЛАГАНЕ НА ПОРЪЧКАТА И МЕТОДИКА ЗА ОЦЕНКА НА ОФЕРТИТЕ ЗА ОБЩЕСТВЕНА ПОРЪЧКА С ПРЕДМЕТ:

 ***„Инженеринг – проектиране, изграждане и упражняване на авторски надзор по време на строителство на временен паркинг в ПИ 524.1523 /УПИ II-524.1523/ по КК на град Пловдив“ до землищна граница на община Пловдив”***

**1. Критерий за възлагане на поръчката**

Критерият за възлагане на поръчката е **„оптимално съотношение качество/цена“**, което се определя въз основа на предложена цена и на посочени от Възложителя показатели, включващи качествени аспекти, свързани с предмета на обществената поръчка (чл. 70, ал. 2, т. 3 и чл. 79, ал. 9 от ЗОП).

**2. Методика за оценка на офертите и показатели:**

Настоящата методика съдържа точни указания за определяне на комплексната оценка на всяка оферта, показателите, броят точки за всеки от тях при изчисляване на комплексната оценка, както и точни указания за определяне на оценката по всеки показател.

Комисията прилага методиката по отношение на офертите на участниците, които не са отстранени от участие в процедурата и които отговарят на обявените от Възложителя изисквания за лично състояние и критерии за подбор. В случай, че участник представи Техническо и/или Ценово предложение, което не отговаря на изискванията на Възложителя, се отстранява от участие и офертата му не се допуска до оценяване.

Крайното класиране на допуснатите оферти се извършва в низходящ ред, на база получена комплексна оценка за всяка оферта. Офертата, получила най-голям брой точки, се класира на първо място.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по останалите показатели, сравнени в низходящ ред съобразно тяхната тежест (определена въз основа на максималния брой точки, който може да бъде получен за съответния показател).

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие изискванията, посочени по-горе.

**Комплексната оценка (КО) е с максимално възможен брой 100 точки** и за всеки участник се получава като сума от оценките на офертата по два показателя, по следната формула:

# КО = ТП + ФП

**2.1. „Технически показател” (ТП) с тежест и максимален брой 30 точки**, който включва следните подпоказатели: ТП = СИ + К

* + 1. **Срок за изпълнение на поръчката (СИ)**

**СИ** е подпоказател, отразяващ тежестта на предложения от участника общ срок за изпълнение на поръчката /в календарни дни/**.**

**Максимален брой точки – 5 точки**, получава офертата, с предложен най-кратък срок за изпълнение на поръчката.

Точките на участниците се определят по следната формула:

**СИ = (Аmin / Аi) х 5**, където:

**Аmin** – представлява минималният (най-кратък) предложен срок за изпълнение;

**Аi** – представлява срока за изпълнение, предложен от съответнияучастник.

*Забележка:* Участници, предложили срокове, по-дълги от максималния, който е посочен в обявлението и документацията, ще бъдат отстранени от участие в процедурата.

**2.1.2. „Концепции за изготвяне на проектна документация и за изпълнение на СМР“ (К):**

Минимални изисквания към представяне на концепциите:

***Концепция за изготвяне на проектна документация*** – следва да се представи концепция за съдържанието на отделните части на проектите и за основните проектни решения, и да се опишат дейностите, необходими за изпълнението на проектантската задача, тяхната последователност, взаимна обвързаност и срокове за изпълнение, организацията на процеса на проектиране, предвидените ресурси за изпълнението на всяка дейност, задълженията и отговорностите на членовете на проектантския екип при изпълнението на дейностите. Всеки участник задължително следва да опише специфичните особености на обекта, всички предстоящи за изпълнение дейности и проектни части съгласно одобреното задание за проектиране, технически спецификации, одобрената документация и приложения проекто-договор, които е необходимо да бъдат извършени в срока на договора, да опише страните/институциите, имащи отношение към процеса на проектирането, да опише методите за оразмеряване и нормите, които ще се прилагат за отделните проектни части, както и конкретните резултати, които ще се постигнат от всяка от дейностите.

Участникът трябва да изготви, на база предоставено от възложителя в настоящата документация, геодезическо заснемане на пътното платно, предпроектно проучване за изпълнение на предмета на поръчката, което представлява част от техническото му предложение за изпълнение на настоящата поръчка. Проучването трябва да съдържа необходимите схеми и детайли, въз основа, на които да се изработят линеен график и предварителни КСС.

Представената концепция трябва да дава представа за техническите решения, които ще бъдат заложени в проектите, в съответствие с изискванията на Възложителя и Техническите спецификации. Извършването на описаните дейности като съвкупност трябва да гарантира цялостно изпълнение на поръчката в частта проектиране, съответстващо на изискванията на Възложителя, произтичащи от Техническите спецификации и Документацията за обществената поръчка като цяло. Описаните последователност, взаимната обвързаност и срокове за изпълнение на дейностите, трябва да са съобразени с действащите норми и стандарти, с Техническите спецификации на Възложителя и с предмета и обхвата на поръчката. Описаната организация на процеса на проектиране трябва да е съобразена с предмета на настоящата поръчка и да създава необходимите условия за спазване на сроковете за проектиране в съответствие с изискванията на Възложителя. Предвидените ресурси трябва да са достатъчни за изпълнението на всяка от дейностите в съответствие изискванията на Възложителя и да са съобразени с очаквания обем и предложения срок за изпълнение на съответната дейност. Описаните задължения и отговорности на членовете на проектантския екип трябва да са съобразени с професионалната компетентност на проектантите и с обхвата и предмета на поръчката.

***Концепция за изпълнение на СМР*** - Следва да се опишат технологичната последователност на изпълнение и условията за започване и извършване на строително – монтажните работи, необходими за изпълнение на поръчката, и да се предложи срок за изпълнение на СМР. Описаните условия за започване и извършване на работите трябва да са съобразени с предвидената технология за изпълнение на СМР. Описаната технологична последователност трябва да е съобразена с действащите технически норми и стандарти, с предвидената технология за изпълнение на включените в предмета на поръчката СМР, с описаните условия за започване и извършване на работите и да е приложима за конкретния строеж – предмет на поръчката, предвид неговите характеристики и особености. Предложените срокове за изпълнение трябва да са съобразени с описаните условия за започване и извършване, и с предложения общ срок за изпълнение на поръчката. Предложените срокове и последователност на изпълнение на строително – монтажните работи трябва да бъдат съобразени с организационните (свързани с организацията и необходимите ресурси) зависимости между работите на конкретния строеж – предмет на поръчката. Следва да се опишат организацията на строителната площадка, да се анализират обстоятелствата, които могат да предизвикат затруднения в планираната организация на строителната площадка и да се предложат мерки за предотвратяване на тези затруднения и за преодоляването им в случай, че се проявят. Описаната организация на строителната площадка трябва да включва начин на организиране на площадката, включително временното строителство, необходимо за обезпечаване на основното строителство, и организацията на складирането на строителните продукти. Описаната организация трябва да се отнася за конкретния обект – предмет на поръчката, да е съобразена с предвидената технология на изпълнение на строително – монтажните работи, включени в предмета на поръчката, да гарантира осигуряване на здравословни и безопасни условия на труд, опазване на околната среда и пожарна безопасност на строежа, и да осигурява необходимите условия за спазване на предложения срок за изграждането на строежа. Анализираните обстоятелства, които могат да предизвикат затруднения в планираната организация на строителната площадка, трябва да са обвързани с конкретния строеж – предмет на поръчката, предвид неговите характеристики и особености. Предложените мерки за предотвратяване на затрудненията в планираната организация на строителната площадка и за преодоляването им в случай, че се проявят, трябва да бъдат ефективни (да водят до реално предотвратяване, респективно преодоляване на затрудненията) и да бъдат приложими (да могат реално да се приложат на конкретния строеж – предмет на поръчката, предвид неговите характеристики и особености). Следва да се опишат ресурсите, които са необходими и ще бъдат осигурени за изпълнението на строително – монтажните работи, включени в предмета на поръчката, и да се представи начина за осигуряване и организация на ресурсите. Ресурсите, които ще бъдат осигурени, трябва да са подходящи и само действително необходими за изпълнение на строително – монтажните работи, включени в предмета на поръчката, съобразно предвидената технология на изпълнение на съответната работа. Предвидените ресурси – работна сила и механизация, трябва да са достатъчни като вид/квалификация за изпълнение всяка от строително – монтажните работи, включени в предмета на поръчката, по предвидената технология с високо качество на изпълнението, и да са съобразени с очаквания обем и планирания срок за изпълнение на съответната работа. Описаната организация на ресурсите трябва да е приложима за конкретния обект – предмет на поръчката, предвид неговите характеристики и особености, и да е съобразена с описаните ресурси. Следва да бъдат описани методите за осъществяване на контрол по време на строителството по отношение навременното стартиране и приключване на отделните строителни дейности в планираните срокове, и на строежа като цяло, очакваните резултати от прилагането на всеки метод и действията, отговорностите и задължения на членовете на ръководния екип. Предложените действия на членовете на ръководния екип трябва да бъдат ефективни (да водят до постигане на очакваните резултати и до реално преодоляване на негативните последици за проекта и неговата реализация при допускане на забава в изпълнението) и да бъдат приложими (да могат реално да се приложат) при изпълнението на конкретния обект – предмет на поръчката, предвид неговите характеристики и особености.

**Първо предложението за изпълнение на поръчката се проверява дали отговоря на минимално поставените изисквания за съдържание, качество и наличие на задължителни елементи и дали в своята последователност гарантира навременното и спрямо минималните изисквания на техническата спецификация постигане на резултати, като след проверката за съответствие с изискванията на възложителя и неговото допускане ще бъде оценявано по качествени критерии – а именно мотивираното наличие на определени от възложителя условия, които надграждат общо представеното техническо предложение, гарантиращо постигането на заложените резултати.**

**На оценка подлежат само технически предложения, които отговарят на предварително обявените условия на възложителя, в останалите случаи участникът подлежи на отстраняване.**

**Оценяването на оферти, които отговарят на изискванията се извършват по следния начин:**

Предложение за изпълнението на поръчката, което отговаря на предварително обявените изисквания на възложителя, съдържа задължително изискуемите елементи, определени като минимални изисквания към съдържанието на предложението, и в своята последователност гарантира навременното и спрямо минималните изисквания на техническото задание и техническите спецификации постигане на резултати, и същевременно включва изброените по-долу качествени аспекти, надграждащи техническото предложение, ще получи до **25 точки** съобразно описаните условия:

Качествени аспекти на предложението, свързани с предмета на поръчката:

В тази част от офертата всеки участник следва да направи предложение относно това какви мерки предвижда да предприеме с цел осигуряване на качеството при изработването на проектите и изпълнението на строителството в рамките на настоящата поръчка. Предмет на качествените аспекти на предложението е гарантиране на изработване на качествени проекти и качествено изпълнени строителни - монтажни работи. Мерките следва да са насочени към навременна и качествена реализация на отделните дейности, свързани с проектирането и с произтичащите от съдържанието на проекта СМР, и да осигуряват постигането на реални резултати по отношение качественото изпълнение, за да е възможно гарантиране достигането на целите на настоящата поръчка.

Всяка предложена мярка за осигуряване на качеството трябва да съдържа едновременно следните компоненти:

1. Предложение относно обхвата и предмета на конкретната мярка;

2. Очаквани резултати от прилагането на конкретната мярка;

3. Систематизиран план за прилагане на конкретната мярка;

4. Действия по контрол на изпълнението на представения план за прилагане на конкретната мярка;

5. Действия в случаите на констатирано отклонение от плана за прилагане на конкретната мярка;

Всички предложени мерки е необходимо да отчитат спецификата на възлаганите работи и да са насочени към конкретната обществена поръчка, а не да са мерки от общ характер, т.е. да са приложими към всяка една поръчка за проектиране или изпълнение на СМР, без значение на нейния обхват и специфични особености.

Правила, които ще се прилагат при определяне на оценката:

В случай, че участникът е предложил мерки за осигуряване на качеството и за пет и повече различни мерки, се установи, че всяка от тях отразява конкретни характерни специфики на предмета и обхвата на настоящата поръчка (т.е. съдържанието на предварително обявените условия на поръчката) и едновременно с това за нея са налични всички описани 5 компонента, по подпоказателя се присъждат ***25 точки***.

В случай, че участникът е предложил мерки за осигуряване на качеството и за не по – малко от три или не повече от четири различни мерки се установи, че всяка от тях отразява конкретни характерни специфики на предмета и обхвата на настоящата поръчка (т.е. съдържанието на предварително обявените условия на поръчката) и едновременно с това за нея са налични всички описани 5 компонента, по подпоказателя се присъждат ***15 точки***.

 В случай, че участникът е предложил мерки за осигуряване на качеството и за не по – малко от една или не повече от две различни мерки се установи, че всяка от тях отразява конкретни характерни специфики на предмета и обхвата на настоящата поръчка (т.е. съдържанието на предварително обявените условия на поръчката) и едновременно с това за нея са налични всички описани 5 компонента, по подпоказателя се присъждат ***10 точки***.

В случай, че участникът не е предложил мерки за осигуряване на качеството или е предложил мерки за осигуряване на качеството, но всички предложени мерки не отразяват конкретни характерни специфики на предмета и обхвата на настоящата поръчка (т.е. съдържанието на предварително обявените условия на поръчката) и/или за тях не са налични всички описани 5 компонента, не се присъждат точки т.е. участника не се отстранява, но получава ***0 точки*** по този подпоказател.

**2.2. „Финансов показател” (ФП) с тежест и максимален брой 70 точки**, който включва оценка на предложената обща цена за изпълнение на поръчката и се изчислява по формулата:

**ФП = (Цmin/Цn)\*70**, където:

**Цmin** - най-ниската предложена обща цена за изпълнение на поръчката;

**Цn** - обща цена за изпълнение на поръчката, предложена от участника, чиято оферта се оценява;

До оценка по този показател ФП се допускат само оферти, които съответстват на условията за изпълнение на обществената поръчка. Участникът предложил най – ниска цена за изпълнение на поръчката получава максимален брой точки по показателя – 70 точки. Ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата. От участие в процедурата се отстранява участник, при който бъдат установени аритметични грешки, непълноти и/или несъответствия в ценовото предложение, както и несъответствие с техническото му предложение.

**Оптималното съотношение качество/цена, т.е. комплексната оценка (КО) на офертата на участника се изчислява чрез сумиране точките, получени от участниците по Техническите и Финансови показатели:**

**КО = ТП + ФП**

Максимално възможната комплексна оценка е 100 точки.

Комисията прилага настоящата методика по отношение на всички допуснати до оценка оферти, като всички точки се изчисляват до втория знак след десетичната запетая.

Участникът, класиран от комисията на първо място, се определя за изпълнител на обществената поръчка. При отказване на участника, класиран на първо място, да сключи договора за изпълнение на обществената поръчка, възложителят може да прекрати процедурата или с решение да определи за изпълнител втория класиран участник и да сключи договор с него.